Ensio Seppänen

**Kauko Ensio Seppänen** (7. syyskuuta 1924 Kemi – 28. kesäkuuta 2008 Kemi) oli suomalainen kuvanveistäjä, professori ja Lapin kuvanveiston pioneeri.

## Elämä ja ura
Ensio Seppäsen vanhemmat olivat kirvesmies Kaarlo Seppänen ja Martta Seppänen, o.s. Järvinen. Puoliso vuodesta 1958 lähtien oli Tyyne Seppänen, o.s. Korhonen. He saivat kaksi poikaa.

Seppänen opiskeli Suomen Taideakatemian koulussa eli Ateneumissa vuosina 1946–1949 ja Accademia di belle arti di Firenzessä Italiassa 1956–1957, jona aikana hän myös esiintyi avustajana italialaisessa elokuvassa  *[[Muistoja Italiasta]]* (*Souvenir d'Italie*) (1957). Seppänen kävi 1973 Suomen Kuvanveistäjäliiton pronssivalukurssin.

Seppäsen ensimmäinen näyttely oli Rovaniemellä vuonna 1950. Hän veisti yhteensä 127 julkista veistosta. Jo vuonna 1984 hän oli tehnyt enemmän julkisia veistoksia kuin kukaan muu Suomessa: ”Kuvanveistäjä Ensio Seppänen on Suomen ennätysmies” otsikoi Helsingin Sanomat 1984. Hän pystyi elättämään perheensä taiteellaan ilman apurahoja eläkeikään asti. Hänelle myönnettiin valtion ylimääräinen taiteilijaeläke vuodesta 1985 alkaen.

Seppäsen veistosten materiaali on eri tavoin työstettyä pronssia ja graniittia ja hitsaamalla muotoiltua jaloterästä. Suurin osa veistoksista on näköispatsaita. Teoksiin sisältyy sisäinen sanottava tai aihe. Tyypillistä veistoksille on, että vaatteet ja työkalut ovat historiallisesti oikean näköiset. Suurin osa tuotannosta on tilaustöitä. Julkisten töiden lisäksi hän teki lukemattoman määrän hautaveistoksia, reliefejä, muistokivisuunnitelmia, muotokuvia, mitaleita, plaketteja ja pienoisveistoksia yksityisille henkilöille sekä suunnitteli urheilu- ja järjestölippuja, standaareja, käsiohjelmia, julistemainoksia. Hän maalasi myös tauluja ja suunnitteli ryijyjä. Seppäsen ohjenuorana oli *[[Uusi Suomi|Uuden Suomen]]* taidekriitikon A. I. Roution ajatus: "Taiteilija, joka ryhtyy uskonnon tai ideologian lipunkantajaksi, on allekirjoittanut vararikkoilmoituksensa".

Seppänen teki 81-vuotiaaksi asti julkisia veistoksia, joista viimeisen vuonna 2005.``

## Teokset
Suurin osa veistoksista liittyy sotamuistoihin ja muuhun historiaan, kuten patsaat Torniossa tai Kajaanin *Jääkärimuistomerkki* vuodelta 1983. Pohjan stadionilla *Olympiatulen saapumisen* muistomerkki  ja *Röyttän maihinnousu *muistomerkki sekä *Kulkukauppias* patsas, Keikyässä 

Vesisaaressa Norjan Ruijassa paljastettiin vuonna 1977 hänen veistämänsä maahanmuuttajien muistomerkki eli *kveenipatsas*, jota olivat paljastamassa Norjan ja Ruotsin kuninkaat sekä Suomen tasavallan presidentti. Kemissä on yhdeksän patsasta, kuten *Hyppäävät lohet*. Ylitorniolla on viisi patsasta ja Kukkolankoskella Lauttamies-patsas. Sodankylässä on veistos *Poro ja lappalainen*. Pellossa on kilpahiihtäjä ja olympiavoittaja *[[Eero Mäntyrannan patsas|Eero Mäntyrannan hiihtäjäpatsas]], "Kaarteetki täysillä". * Suurin osa muistomerkeistä sijaitsee Suomen, Ruotsin ja Norjan pohjoisosissa.

Ensio Seppäsen teoksia on Kemin taidemuseon ja Kemin kotiseutumuseon, Presidentti Urho Kekkosen, Aineen taidemuseon, Veli Aineen, Norrbottenin lääninhallituksen, varatuomari Kalle Länsitien, valtioneuvos Martti Miettusen, Luulajan teknillisen yliopiston, Kemin VPK-säätiön, Kemin ystävyyskaupunkien ja Lapin yliopiston kokoelmissa.

### Kuvia julkisista veistoksista

Tiedosto:Olympiatulen muistomerkki by Ensio Seppänen 1954.JPG|*Olympiatulen muistomerkki*, 1954, Tornio.
Tiedosto:Ystävykset.png|*Ystävykset*, 1960, Kemi.
Tiedosto:Lauttamies patsas.jpg|*[[Lauttamies-patsas|Lauttamies]]*, 1961, Tornio.
Tiedosto:Savukoski sankarimm.JPG|*Savukosken sankarimuistomerkki*, 1962, Savukoski.
Tiedosto:Rakentajaperhe by Ensio Seppänen 1962 Kemi.JPG|*Rakentaja* (*Rakentajaperhe*), 1962, Kemi.
Tiedosto:Pelkosenniemi 1939 mm.JPG|*Talvisodan muistomerkki* (Pelkosenniemen taisteluiden muistomerkki, 1964, Pelkosenniemi.
Tiedosto:Simojärvi sankarimuistomerkki.JPG|*Simojärven sankarimuistomerkki*, 1964, Ranua.
Tiedosto:Maidolla elämisen alku by Ensio Seppänen 1984 Rovaniemi.JPG|*Maidolla elämisen alku*, 1984, Rovaniemi.
Tiedosto:Ruotsin evakot by Ensio Seppänen.JPG|*Ruotsin evakot*, 1965, Rovaniemi.
Tiedosto:Pulkkila sankarimuistomerkki.JPG|*Pulkkilan sankarimuistomerkki*, 1965, Siikalatva.
Tiedosto:Hyppäävät lohet by Ensio Seppänen 1968.JPG|*Hyppäävät lohet*, 1968, Kemi.
Tiedosto:Ensio Seppänen Kunnia fasismin vastustajille.jpg|*Kunnia fasismin vastustajille*, 1970, Kemi.
Tiedosto:Kivalon jääkärikämpän muistolaatta, Keminmaa.jpg|*Kivalon jääkärikämpän muistolaatta*, 1970, Keminmaa.
Tiedosto:Lentäjäveljet – maa on vapaa by Ensio Seppänen 1970 Simo.JPG|*Lentäjäveljet – maa on vapaa*, 1970, Simo.
Tiedosto:Poro ja lappalainen by Ensio Seppänen.JPG|*Poro ja lappalainen*, 1970, Sodankylä.
Tiedosto:Rajaleikkipatsas by Ensio Seppänen 1971.JPG|*Rajaleikkipatsas*, 1971, Tornio.
Tiedosto:Saloinen sankarimuistomerkki 2.JPG|*Sotilaan rukous*, Saloisten sankarimuistomerkki, 1971, Raahe.
Tiedosto:Hyvästijättö by Ensio Seppänen.JPG|*Hyvästijättö*, 1971, Utsjoki.
Tiedosto:Väinö Katajan patsas by Ensio Seppänen 1972 Ylitornio.JPG|*Väinö Katajan patsas*, 1972, Ylitornio.
Tiedosto:Ensio Seppänen Lähtö 1973.jpg|*Lähtö*, 1973, Raahe.
Tiedosto:Röyttän maihinnousun muistomerkki, joulu2008.jpg|*Röyttän maihinnousu*, muistomerkki, 1973, Tornio.
Tiedosto:Raivaajan patsas by Ensio Seppänen 1973 Ylitornio.JPG|*Raivaajan patsas*, 1973, Ylitornio.
Tiedosto:Jääkärien etappimuistomerkki by Ensio Seppänen 1976.JPG|*Jääkärien etappimuistomerkki*, 1976, Tervola.
Tiedosto:Raivaajapatsas by Ensio Seppänen Tervola 1978.JPG|*Raivaajapatsas*, 1978, Tervola.
Tiedosto:Partisaaniuhrimm Kuosku 1.JPG|*Kuoskun partisaaniuhrien muistomerkki*, 1979, Savukoski.
Tiedosto:Seitajärven partisaaniuhrien muistomerkki 2.JPG|*Seitajärven partisaaniuhrien muistomerkki*, 1979, Savukoski.
Tiedosto:Markku Vuopalan hautamuistomerkin reliefi by Ensio Seppänen 1980 Rovaniemi.JPG|*Pujottelija Markku Vuopalan hautamuistomerkin reliefi*, 1980, Rovaniemi.
Tiedosto:Keminmaan reliefi Seppänen.JPG|*Kirjastotalon seinäreliefi*, 1981, Keminmaa.
Tiedosto:Läpi harmaan kiven by Ensio Seppänen 1981 b 4467.JPG|*Läpi harmaan kiven* (Eino Tainion patsas), 1981, Kemi.
Tiedosto:Uuno Hannulan patsas by Ensio Seppänen 1981.JPG|*Uuno Hannulan patsas*, 1981, Kemi.
Tiedosto:Katkenneet kahleet by Ensio Seppänen 1981 Rovaniemi.JPG|*Katkenneet kahleet*, 1981, Rovaniemi.
Tiedosto:Ylimaan taistelun muistomerkki by Ensio Seppänen 1982 Ranua.JPG|*Ylimaan taistelun muistomerkki*, 1985, Ranua.
Tiedosto:Jääkärimuistomerkki Kajaani by Ensio Seppänen.JPG|*Jääkärimuistomerkki*, 1983, Kajaani.
Tiedosto:Ämminpirtin muistomerkin laatta by Ensio Seppänen 1983 Ylitornio.JPG|*Ämminpirtin muistomerkin* laatta, muistomerkki Unto Siikanen, 1983, Ylitornio.
Tiedosto:Ensio Seppanen Perinnepatsas 1987.JPG|*Perinnepatsas* (myös *Käsityöläispatsas)*, 1987, Sastamala.
Tiedosto:Arendt Grapen muistomerkki by Ensio Seppänen 1987 Ylitornio.JPG|Arendt Grapen muistomerkki, 1987, Ylitornio.
Tiedosto:Koskenpään esivanhemmat muistomerkki.JPG|*Kunnioita isääsi ja äitiäsi* (*Esivanhempien työ -muistomerkki*), 1989, Jämsä
Tiedosto:Ylitornio veteraanikivi 2013.jpg|*Sotaanlähdön muistomerkki*, 1989, Ylitornio.
Tiedosto:Niittajapatsas.jpg|*Niittäjäpatsas*, 1989, Punkalaidun.
Tiedosto:Annikki Kariniemen patsas by Ensio Seppänen.JPG|*Kirjailija Annikki Kariniemi*, 1990, Ylitornio.
Tiedosto:K. A. Lohen muistomerkki by Ensio Seppänen 1993 Ranua.JPG|*Kalle Aukusti Lohen muistomerkki*, 1993, Ranua.
Tiedosto:Ranuan jääkärietapin muistomerkki by Ensio Seppänen 1994 Ranua.JPG|*Ranuan jääkärietapin muistomerkki*, 1994, Ranua.
Tiedosto:Eero Mantyranta patsas.jpg|*[[Eero Mäntyrannan patsas]]*, 1997, Pello.
Tiedosto:Ensio Seppänen Jääkärimuistomerkki 1998.jpg|*Jääkärimuistomerkki*, 1998, Keminmaa.
Tiedosto:Kemijoen uiton mm by Seppänen.JPG|*Kemijoen uiton muistomerkki*, 2001, Kemi.
Tiedosto:Kivirannan taistelun muistomerkki.JPG|*Kivirannan taistelun muistomerkki*, suunnittelija Yrjö Koskimäki 1990, uudistus 2002 Ensio Seppänen, Tornio.


### Muu tuotanto ja työskentely
Monipuolisena taiteilijana Ensio Seppänen suunnitteli ja piirsi 13 rakennusta, joista osa sijaitsee Ruotsissa. Lisäksi hän oli mukana suunnittelemassa Dunder 2060 -moottorikelkkaa. Hän myös suunnitteli ja rakensi perheelleen asuntovaunun. Vapaa-aikanaan hän teki lukuisan määrän huonekaluja ja työkoneita, muun muassa lumitraktorin. Ensio Seppänen toimi Kemin kaupunginteatterin lavastajana vuosina 1959–1965.

## Huomionosoitukset ja palkinnot
Ensio Seppänen sai professorin arvonimen vuonna 1978 ja Suomen Valkoisen Ruusun I luokan ritarimerkin 1998. Hänen mukaansa on nimetty Kemissä sijaitseva *Ensio Seppäsen kuja* vuonna 1995. Seppäselle myönnettiin Kemin kaupungin, Ateneumin taidemuseon Magnus von Wright- ja Kemin taideyhdistyksen stipendit, sekä Suomen Kulttuurirahaston Pohjois-Suomen rahaston apuraha ja Lapin taidetoimikunnan palkinto sekä Valtion taiteilijaeläke 1985.

Muita Seppäsen saamia huomionosoituksia ovat:
* SVUL Ivar Wilskman mitali 1954
* Lapin läänin Palokuntaliitto ry:n mitali 1962
* Suomen itsenäisyys-mitali nro: 16 (Helsingissä Jääkäripataljoona 27:n perinneyhdistys ry.) 1964
* SVUL-plaketti 1974
* Jääkäriliitto ry:n pienoislippu (ensimmäinen Lapin läänissä) 1981
* Lapin läänin Palokuntaliitto ry. Keltainen risti -mitali 1984
* Lapin läänin Palokuntaliitto ry. plaketti ansiokkaasta toiminnasta 1991
* Pohjanprikaatin plaketti 1995
* Vapaussodan Perinneliiton Sininen risti -mitali 1998

## Näyttelyt ja veistoskilpailut
Ensio Seppänen ei uran alkuvaiheita lukuun ottamatta osallistunut näyttelyihin. Hän osallistui Suomen taiteen näyttelyihin ulkomailla, Lapin taiteen näyttelyyn Luleåssa 1959, Pohjoiskalottinäyttelyyn Hammerfestissa 1960, Pohjoiskalottinäyttelyyn Tromsøssa 1968, sekä Kemin taiteen näyttelyyn Volgogradissa Neuvostoliitossa vuonna 1970.

### Veistoskilpailumenestys
* I   sija Savukosken Sankaripatsaskilpailussa 1962
* II  sija Oulu Oy:n Sankaripatsaskilpailussa 1964
* II  sija Kaukovainion srk:n alttarireliefi-kilpailussa 1980
* I   sija Rovaniemen Jääkäripatsaskilpailussa 1981
* I   sija Kajaanin Jääkäripatsaskilpailussa 1982
* I   sija Eero Mäntyranta-patsaskilpailussa 1996
* I   sija Venäjän Sallan suomalaisten sankaripatsas 1998

## Lähteet

## Aiheesta muualla